1ste Covid-19-geval in Afrika suid van Sahara bevestig | Netwerk24
28 Februarie 2020 06:26
Die derde geval van Covid-19 is op die vasteland bevestig en die eerste in Afrika suid van die Sahara.
Nigerië se departement van gesondheid het vroeg Vrydagoggend op Twitter aangekondig iemand in die land het positief vir die virus getoets. Die geval is Donderdag in die staat Lagos, die land se ekonomiese middelpunt, bevestig.
“Dit is die eerste geval in Nigerië sedert die uitbreking van die virus in China,” skryf die departement.
Gevalle van Covid-19 is reeds vroeër in Februarie in Egipte aangemeld, terwyl Algerië vroeër vandeesweek sy eerste geval bevestig het.
Covid-19 het in Desember 2019 in Sentraal-China in die stad Wuhan uitgebreek.
Die getal mense wat Covid-19 wêreldwyd opgedoen het, staan tans op 83 045, terwyl die virus al die lewe van 2 858 mense geëis het.
Meer oor: Nigerië | Koronavirus
Toergids kry 2de keer Covid-19-virus
Voorkoms van Covid-19 ‘baie laag’ in VSA - Trump
REGSTREEKS: Motsepes bewillig ook R1 miljard